  Наталья Тетерина Туннэ, 2-тӥ гудырикошконэ, Кузебай Герд нимо музейын ужась Николай Кумаев Арсеналлэн караульно палаткаезлэн сигысьтыз вашкала арбериосты шедьтӥз. Чакланъёсъя, соос юртэз 1823-тӥ арын пуктон дыръя вунэтыса кельтэмын. Со сярысь музейлэн пресс-службаез ивортэ. Шедьтос пӧлын вал силэсь пунэм гозы, кортӵогъёс, кирпич но вугы. Арбериос сигын 195 ар кыллизы. Шедьтэм арбериос: вал силэсь, дыр, гозы лэсьтӥськон материалъёсты тубытыны кутӥськылӥз, со стропила борды думемын вал. Гозы туж умой утиськем, пыш вӧйын пыӵатэмын. Гозы сяна, кортӵогъёс, кирпич но 55 сантиметръем вугы шедьтэмын. Кузебай Герд нимо музейлэн пресс-службаезАрбериос историлы дунлыко луо, соосты музейысь тодосъя ӧнерчиосын эскерозы. ВАТСАН Ижкарысь пыӵал тӥрлык поттон заводлэн Арсеналэз – 19-тӥ даурысь ӟуч классицизмлэн архитектурая синпелетэз луэ. Сое 1823-1827 аръёсы архитектор Семён Дудин малпамъя пуктӥзы. 1984-тӥ арын Ижысь заводэ вуылыкуз император Александр I архитекторез Дун чылкыт Владимирлэн 4-тӥ степенё орденэныз пусйиз. Тегъёс: Ижкар Удмуртия история Мерлык Йӧскалыкмузей  